
KLAS 4 DI LA SALLE COLLEGE A BISHITA 
PROME MINISTER DEN CUADRO DI LES 


E siman aki Prome Minister Evelyn Wever - Croes hunto cu 
Minister di Enseñansa y Deporte Endy Croes, a ricibi bishita 
di alumnonan di klas 4 di La Salle College. E alumnonan den 
cuadro di nan les di ‘Staatsinrichting’ a bishita Parlamento 
di Aruba y despues Bestuurskantoor. Na e ocasion Prome 
Minister a elabora unpoco riba e trabou di un Minister, 
responsabilidadnan, Conseho di Minister y e organo mas halto 
cu ta tuma decision den gobierno. 


E grupo di studiante tabatin preguntanan hopi interesante 
specialmente riba e temanan di enseñansa y deporte. Prome 
Minister a splica e hobennan cu gobierno ta trahando riba mas 
oportunidad posibel, pero cu Aruba ta keda un Pais chikito. 
Sinembargo, ta trahando cu Corsou y Boneiro pa mira si hunto 
por ofrece mas oportunidad na nos hobennan. 


Por ultimo, Premier Wever - Croes a gradici La Salle College 
pa e interes demostra y ta kere cu ta sumamente importante 
pa inculca den nos hobennan e balornan democratico. Den 
e caso aki, a base di e preguntanan cu nan a haci na Prome 
Minister, ta mira cu e hobennan ta hopi bon prepara, motiva y 
cu pasion, cual ta duna speransa pa futuro. 

Prome Minister Evelyn Wever-Croes: 


PROME MINISTER Y MINISTER DI HUSTICIA A 
INFORMA PARLAMENTO RIBA E TEMÁTICA DI 
FRONTERA CU VENEZUELA 

Diaranson mainta, durante reunion publico den Parlamento, 
Prome Minister Evelyn Wever-Croes y Minister di Husticia, 
señor Rocco Tjon, a duna splicacion amplio riba e tematica 
di frontera cu Venezuela. Prome Minister a enfatisa cu esaki 
ta un tema dificil y delicado y a remarca cu Gobierno di Aruba 
ta na mesa cu autoridadnan di Venezuela pa yega na bon 
palabracion riba un apertura di e frontera sigur y responsabel. 


Prome Minister a splica dicon e frontera ta cera na prome luga 
y kico Gobierno ta haciendo pa yega na un re-apertura di un 
frontera na un manera responsabel. Gobierno ta presente 
den Parlamento pa motibo cu tin cierto bruhamento di tera ta 
tuma luga riba e area aki y ta necesario pa trece claridad. “Mi 
kier a haci un apelacion serio riba Parlamento specialmente 
oposicion y señor Mansur cu no tawata presente den e reunion, 
e tema aki ta uno hopi delicado y no ta un tema cu ta presta 
su mes pa ningun tipo di speculacion ni bruhamento di tera”, 
Prome Minister a enfatisa. 


PETICIONNAN: 

Prome Minister a remarca cu Gobierno ta wordo acerca pa dos 
tipo di peticion. E prome ta esnan cu ta pidi pa habri frontera 
pa nan por bishita nan famianan na Venezuela. Aworakinan 
e frontera ta cera pero por yega via Panama, Colombia y 
Santo Domingo pero e rutanan pa hopi ta mucho costoso. 
E otro peticion ta bin di parti di comercio, pa asina nan por 
importa productonan y materialnan mas barata pa nan por 
bende akinan. Un di tres peticion cu ta bin acerca ta e aspecto 
diplomatico cu Aruba no ta den guera cu Venezuela pues no 
por keda cu e frontera cera sin limite. 


JANUARI 2018: 

Frontera cu Venezuela ta cera desde Januari 2018 despues 
cu Presidente Nicolas Maduro unilateralmente a cera frontera 
cu Aruba, Corsou y cu Boneiro y a acusa nos di ta horta tur 
nan koper. Ora cu a bay haci investigacion a bin descubri cu 
berdad koper ta wordo saca di Venezuela, e ta pasa Aruba 
pero no ta keda Aruba sino ta bay otro paisnan. Aduana di 
Aruba a haci investigacion y yega na conclusion cu tur doorvoer 
cu tabata tin di koper a pasa cu e documentonan oficial di 
autoridadnan Venezolano. Riba esaki Venezuela a indica cu e 
documentonan por tabata falsifica. Asina Gobierno di Aruba a 
sinta na mesa cu autoridadnan di Venezuela pa siña conoce ta 


kico e formularionan y e stempelnan official di Venezuela ta. E 
negociacionnan ey a sigui te mediano di aña na 2018 ora cu a 
yega na palabracionnan hopi bon entre autoridadnan maritimo 
di Aruba y Venezuela. A habri fronteranan bek y tabata tin un 
comunicacion hopi estrecho entre e haven meester di Aruba 
y haven meester di Venezuela. Acuerdonan a wordo stipula 
entre otro un boto por sali solamente di estado Falcon pa bin 
Aruba cu a facilita trabou di haven meester di Aruba cu tawata 
sa adelanta ken ta bin y kico nan ta bin cu ne. 


JANUARI 2019: 

Na Januari 2019 Presdidente Maduro a bolbe dal e frontera 
cera cu Aruba, Bonaire y Corsou. E biaha aki pasobra Corsou 
a bira manera un hub humanitario pa ayudo den Venezuela 
y e Presidente no a gusta e maneho ey y a cera e frontera. 
E tempo ey nos comercio a caba di recupera di e ciere na 
comienso di aña 2018, comercio a dicidi cu no lo warda mas 
pa e situacion politico na Venezuela cambia y nan a cuminsa 
busca otro rutanan alternativo. 


MEI DI 2019: 

Riba un diabierna mainta na Mei di 2019 mientras fronteranan 
ta cera ainda, Gobierno di Aruba a haya notificacion cu 
Venezuela a dicidi cu e ta habri frontera bek. Unilateralmente 
y sin consulta, nan a habri e frontera bek cu Aruba y tabata tin 
avionnan en ruta pa Aruba. E momento ey Aruba tawata tin 
riba 2000 peticion pendiente pa asilo politico di personanan di 
decendencia Venezolano y a dicidi di cera e frontera pasobra 
Aruba nos no tawata cla pa habri'e bek. E situacion te cu awe 
ta cu e frontera entre Aruba y Venezuela ta cera for di Aruba y 
e frontera entre Corsou y Boneiro ta cera door di Venezuela. 
Gobierno di Aruba, na Mei 2019 a extende un invitacion na 
autoridadnan Venezolano pa bay bek mesa y papia riba e 
condicionnan pa re-apertura di e frontera. Pero ta te na 2020 a 
logra haya nan pa bin na mesa. Sinembargo covid a dal y tur 
cos a para bek. 


Prome Minister a duna di conoce cu na e momentonan 
aki, e posicion di Aruba ta sigui igual. Pa habri e frontera 
mester yega na palabracionnan concreto cu autoridadnan 
Venezolano. Mester yega na acuerdo riba e condicionnan pa 
evita problemanan manera a encontra na 2018 y 2019. Pues 
e posicion di Aruba ta papia prome, yega na palabracion y 
despues lo anuncia re-apertura. Venezuela ta prefera anuncia 
prome. 


“Ultimo lunanan autoridadnan Venezolano a mustra mas 
interes. Mi a papia cu e canciyer di Venezuela na Honduras 
y el a expresa interes pa habri frontera y mi a bise cu sigur ta 
posibel pero mester sinta na mesa y papia di condicionnan. 
E combersacionnan ta biniendo poco poco riba pia y mi ta 
spera cu nos por tin bon palabracionnan pa Aruba ta sigur cu 
harbrimento di frontera ta safe y sigur y responsabel. 

Prome Minister Evelyn Wever-Croes: 
Comision cu ta encarga cu e tema di frontera cu Venezuela 


TA CONSEHA GOBIERNO PA NO HABRI FRONTERA 
MIENTRAS AINDA TA NA MESA DI DELIBERACION 


Durante e reunion publico den Parlamento 
diaranson mainta pa trata e tematica di frontera cu 
Venezuela, Prome Minister Evelyn Wever-Croes a 
duna un splicacion di e maneho di e comision cu 
ta encarga cu e tema aki. Mirando cu e crisis na 
Venezuela ta escala na nivel di crisis, a instala e 
comision cu tin e tarea tambe pa conseha Gobierno 
riba esaki. 


Prome Minsiter a indica cu comision a duna 
Gobierno e conseho pa mantene e frontera cera 
principalemente pasobra ainda ta na mesa di 
deliberacion y tambe pa motibo di e riesgonan cutin. 
Gobierno ta haci esaki a traves di un Landsbesluit 
cu ta saca cada tres luna of menos. E ultimo conseho tabata 
pa prolonga ciera pa tres luna te na fin di aña. Pero si keda cla 
cu palabracionnan prome, por haci cambio y habri frontera. 


COMISION: 

E comision ta consisti di diferente stakeholder y ta consulta 
cu diferente stakeholder. E ta wordo dirigi door di Bureau 
Rampenbestrijding Aruba (BRA), y ta hiba combersacionnan 
cu Directie Buitenlandse Betrekkingen (DBB), Veiligheidsdienst 
Aruba (VDA), Cuerpo Policial, Dimas, DVG, Directie Sociale 
Zaken, DOW, Directie Luchtvaart, Directie Scheepvaart, 
ATA, Inmigracion Aruba, Havenmeester di Aruba, Kustwacht 
di Aruba y representante di Ministerio di Husticia encarga 
cu grensversterking den cuadro di e landspakket, Directie 
Economische Zaken y un representante di Ministerio di 
Economische Zaken pa atende cu e aspectonan economico 
di esaki. 


CUATRO DIFERENTE TIPO DI RE-APERTURA: 

Riba peticion di Gobierno, e comision ta trahando, no ta di awo, 
riba e tema aki cu ta wordo distingui den cuatro diferente tipo 
di re-apertura. E prome dosnan tin di haber cu trafico maritimo 
y e otro dosnan tin di haber cu trafico aereo. 

Pa loke ta trafico maritimo, e prome cu ta pensando riba dje 
ta habri e ruta di e waf di Venezuela pa Aruba pa asina por 
transporta fruta, berdura y cierto materialnan. Despues un 
siguiente stap lo ta pa habri pa yatenan priva, cu aworaki no 
ta posibel. 

Pa e parti aereo, ta pensa pa habri aeropuerto principal Reina 
Beatrix cu vuelonan Aruba-Venezuela y Venezuela-Aruba. Y e 
otro parti cu lo bin despues ta pa habri pa jetnan priva tambe. 


Naemomentonan aki, tatrahandoriba e parti maritimo. Gobierno 


a pone riba papel un lista di condicionnan cu palabracionnan 
concreto. Entre otro condicion, ta e documentonan cu un 
capitan di un barco mester tin den su man prome cu e sali for 
di waf di Falcon y prome cu e drenta Aruba. “Esaki ya caba 
ta algo cu a traha bon, y ta loke nos kier e biaha aki tambe”, 
Prome Minister a duna di conoce. 


STAKEHOLDER: 

Diferente stakeholder, entre otro Cuerpo Policial y Inmigracion 
ta identifica e riesgonan (knelpunten) cu re-apertura di frontera. 
Dimas tambe a indica cu su preocupacion principal na momento 
cu habri frontera, ta e tema di asilo. E tema aki ta un tema 
hopi delicado pasobra ta trata di personanan y sufrimento di 
personanan. Tambe ta preocupa cu bishitanan di famia cu lo 
drenta, anto hopi biaha nan no ta bay bek. Esey ta e tendencia 
cu a mira den pasado cu ta wordo yama ‘overstayers’. 
Hendenan ta keda Aruba y nan ta drenta e circuito ilegal cu ta 
un problema pa Aruba. 


“Mi tin tur confiansa cu si ambos parti demostra e disponibilidad 
pa yega na palabracionnan, nos lo por sali afor. Nos ta convivi 
cu e situacion na Venezuela cu ta haci nos dolor pasobra hopi 
di nos tin familiar cu a bin di Venezuela. Nos tin laso cultural 
y economico. Venezuela ta hopi mas cerca cu otro paisnan. 
Pero nos no por soluciona e problema di Venezuela. Nos ta 
luchando pa resolve mos propio problemanan, pero e problema 
di Venezuela y den Venezuela ta nan mester solucione. 
Mientrastanto nos mester percura pa Aruba recupera y ta 
fuerte, pa nos ta para riba nos pia y yuda tur cu ta biba akinan. 
Sea bo a nace aki of no, e ta nos responsabilidad pa yuda tur 
akinan. Drecha calidad di bida di nos hendenan, crea mas cupo 
di empleo pa nan tambe, percura pa tin educacion riba nivel pa 
tur nos muchanan. Y ora nos ta para fuerte riba nos pia, nos 
por yuda otro pais mas miho”, Prome Minister a expresa. 

STANDING STRONG 


di Turismo y Salud Publico 

Hunto cu otro Ministernan di Finansa di Caribe, Minister Maduro V 
a atende e reunion riba e reto di inseguridad causa pa prijsnan (O 
halto di energia y cuminda den Caribe. E L 


© 
IMF ta enfatisa cu prijsnan halto di energia y di cuminda ta Å, 


causando inflacion rond mundo. Nan ta adverti cu specialmente 
e Paisnan den Caribe mester atencion pa e retonan cu nan tur 
ta aden. Subida di prijs di energia y di cuminda ta un problema 
cu ta afecta tur Pais den Caribe, incluso Aruba. Pa e motibo 
aki, IMF a pone fondo disponibel pa yuda e Paisnan den Caribe 
pero Aruba no ta bin na remarca pa e fondonan aki. Esaki debi 
na e hecho cu Aruba ta forma parti di Reino Hulandes. No 
obstante esaki, ta importante pa por scucha kico e Paisnan 
den Caribe ta haciendo pa asina por mitiga e efecto inflatorio 
y tambe sigura cu cuminda ta keda disponibel y pagabel na e 
Pais. Pa Aruba ta importante pa explora ki opcion tin pa por 
trece siguridad y alivio pa nos Pueblo den e temponan dificil 


Mistera 
Meeting 

RCC ARUBA TA PROMOVE ARUBA RIBA 
TARIMA INTERNACIONAL 


Recientemente e grupo ) RCC Aruba a bishita Minister Maduro 
pa brinda informacion riba nan presentacionnan internacional 
den cual nan ta promove Aruba. Minister Xiomara ta aprecia 
cu den cada presentacion cu RCC Aruba haci nan ta carga 
bandera di Pais Aruba. 


EXITOSO PRESENTACIONNAN INTERNACIONAL 

RCC Aruba ta consisti di bailarin y acrobata Arubiano, 
Colombiano, Cubano y Venezolano cu a haci Aruba nan cas. 
Desde aña 2019 RCC Aruba ta participando na Festivalnan 
di Circo internacional, na China y na Budapest, Hungria. Na 
Budapest, RCC Aruba a cay den premiacion y a haya varios 
oferta pa presenta na mas Circo renombra rond mundo. 
Mas reciente RCC Aruba a presenta na e ‘Summer Circus 
8 Water Spectacular' na e prestigioso Circo Hippodrome na 
Londres, Inglatera. Durante e periodo di 8 di juli te cu 18 di 
september, e artistanan aki a presenta un total di 123 show. 
E Circus Hippodrome ta e unico circo na mundo cu su tarima 
ta rondona cu awa. RCC Aruba a duna un tremendo show y 
a wordo promovi como e atraccion principal di tur e shownan, 
promoviendo Pais Aruba grandemente. 


PARTIPACION Y CLASIFICACION NA AGT 

RCC Aruba a participa y a laga Aruba su nomber resona pa 
prome biaha den e popular programa 'Americas' Got Talent' 
(AGT) y a clasifica pa e di dos rond. Lamentablemente door di 
un accidente chikito di un di e artistanan, e grupo no por a sigui 
cu nan presentacion pa e di dos rond, pero lo bay participa den 
AGT otro aña. 

SHOW LOCAL 

Actualmente RCC Aruba ta presentando show den varios hotel 
pa e turistanan cu ta keda den e hotel. Pronto nan lo presenta 
shownan local pa asina pueblo en general y tambe nos 
bistitantenan den exterior por bin disfruta di e presentacionnan 
aki. 


PRESENTACION NA ALEMANIA Y ITALIA 

Na december RCC Aruba lo bay presenta na Fli Flac Circus na 
Kassen, Alemania. Esaki ta un otro contrato cu nan a haya door 
di nan exitoso presentacion na Hungria. Tambe e artistanan 
a ricibi un invitacion di promotornan di e programa ‘Italy Got 
Talent’ pa bin presenta na januari 2023 den nan programa. 


ARUBA TA WORDO 
INTERNACIONAL 

E directornan di RCC Aruba sr. Diego Jaramillo Ospina y sra. 
Jamila Hernandez durante nan bishita na Minister di Cultura a 
entrega un buki di programa di Circus Hippodrome, den cual 
nan ta promove Pais Aruba y tambe pa gradici pa e apoyo cu 
semper nan ta ricibi. 

E mandatario na su turno tambe ta gradici e artistanan cu un 
bes mas nan ta hiba nomber di Aruba y su bandera durante nan 
presentacionnan riba tarima internacional. Minister Xiomara ta 
gradici tur e artistanan pa e tremendo trabou cu nan ta haci pa 
promove Aruba. E dignatario ta enfatisa cu ta di aprecia cu e 
talentonan residencia na Aruba unda cu nan bay den exterior 
ta carga bandera di Aruba cu hopi orguyo y honor. Minister 
Maduro ta desea tur e artistanan di RCC Aruba hopi exito den 
nan shownan local y presentacionnan den exterior. 


PROMOVI RIBA TARIMA 

BAN DUNA APRECIO NA NOS ENFERMO/A 
NAN DI EMERGENCIA 


Diaranson nos ta duna aprecio na nos enfermero/a nan di 
Spoed Eisende Hulp (SEH), esaki no ta un dia internacional 
pero ya pa varios aña ta wordo celebra na HOH y na ImSan. 
Den conexion cu esaki Minister di Turismo y Salud Publico 


sr. Dangui Oduber a reparti un bebida saludabel na nos 


enfermero/a nan como un toke di aprecio pa e trabounan cu 
nan ta eherse. 


Riba e dia aki nos mester para keto, mustra nos gratitud y 
aprecia e esfuerzo den cuido cu nos enfermero/a nan di SEH 
ta duna na e pashentnan di nos pais. Na cualkier momento cu 
personanan tin un emergencia medico of ta den un accident, 
e prome hendenan pa atende nan ta e enfermero/a nan aki. 
Nan ta traha extremadamente duro pa sigura cu tur pashent ta 
confortabel y sin dolor of malestar. E esfuerzo cu nan ta pone 
den nan trabou por bay desapercibi, pesey e dia aki ta existi pa 
asina nos por aprecianan. 

Minister Oduber ta gradici cada un di e enfermero/a nan di SEH 
pa e trabounan cu nan ta haci pa nos comunidad. Keda para 
hunto manera semper boso a haci pa asina enfrenta cualkier 
reto cu por tin riba un dia menos bon. 


STANDING STRONG. 

Minister Dangui Oduber: 


MINISTER ODUBER DI BISHITA NA BRICKELL 
BAY BEACH CLUB & SPA 


Diaranson mainta Minister di Turismo y Salud Publico, Sr. 
Dangui Oduber, a bishita Brickell Bay Beach Club 8 Spa. 
Minister a ser encontra pa e doño nobo di e hotel sr. Sr Visser, 
hunto cu e Gerente General sr. Juan Keyter y tambe sra. 
Marvel Vilchez cu ta e Sales 8 Marketing Director, kende a 
splica over di e plan cu Brickell Bay tin pa futuro di e hotel 
aki. Na e momentonan aki a cuminsa cu renobacion di tur e 
cambernan. Nan lo renoba tambe e lobby area y e pool area 
den e siguiente lunanan pa asina por ofrece turista un mihor 
servicio y calidad moderno. 


Pronto Brickell Bay lo cuminsa opera bow di un otro brand, 
cual nan mes lo anuncia den futuro cercano. Nan deseo ta pa 
amplea e propiedad aki cu cincuenta extra kamber. Minister 
Oduber ta menciona cu ta spera di por haña cooperashon di 
stakeholders pa cu esaki. Turismo ta keda e driver principal di 
nos economia y tur e visionan aki lo yuda eleva e producto cu 
nos ta brinda na nos bishitantenan. 


Minister Oduber kier gradici e gerente y e staff di e hotel pa un 
bishita agradabel caminda cu nan a papia tocante varios tema 
incluyendo innovacion, inversion y remodelacion. Minister 
Oduber ta sumamente satisfecho cu e recorido aki y cu tur 
informacion adkiri. Tambe ta extende un palabra di danki na 
tur trahado cu ta hasi nan esfuerso tur dia pa ofrece servicio 
di calidad y traha den un industria asina crucial pa pais Aruba. 

Diaranson 12 october, Minister Geoffrey Wever a biaha 
pa Suriname pa asisti na e Caribbean Development 
Roundtable y e Caribbean Development and 
Cooperation Committee cu lo tuma lugar 12-14 October 
2022 na Paramaribo, Suriname. 


Eorganisadordiereuniontae Subregional Headquarters 
di e Economic Commision for Latin America and the 
Caribbean (ECLAC) cu ta enfoca specificamente riba 
region di Caribe. 


E reunion di e Caribbean Development Roundtable 
ta mas un dialogo riba varios temanan cu ta toca e 
Caribe y e Caribbean Development and Cooperation 
Committee ta unda e progreso di e trabou y e focus di 
ECLAC pa e aña siguiente lo wordo stipula por medio 
di resolucionnan. 


Lo trata diferente tema, entre otro: 

- Global partnership for repositioning, recovery 
and resilience in the Caribbean; 

- Economic restructuring and diversification for 
deeper integration of the Caribbean with Latin America 
and in the global economy; 

- Towards the Establishment of the Caribbean 
Resilience Fund. 


E aspecto interesante di e Rountable ta cu e paisnan 
ta bini hunto y dialoga over e temanan aki y con por 
logra esaki conhuntamente. Despues di e impacto di 
COVID-19 ta importante pa e paisnan den nos region 
ta prepara, p'esei lo papia riba creacion di un fondo 
pa Caribe conoci como un fondo di resiliencia pa yuda 
paisnan miembro absorba golpe economico externo. 


Como organisador di e evento, ECLAC ta cubri tur e 
gasto di biahe y estadia envolvi. 

REAPERTURA DI FRONTERA CU VENEZUELA 
MESTER BAY DEN FASE 


a 


-— 


Diaranson mainta, Minister di Husticia y Asuntonan Social 
hunto cu colega Minister President Sra. Evelyn Wever-Croes 
a atende reunion publico den Parlamento di Aruba, pa asina 
trata e tematica di reapertura di frontera cu Venezuela. 


Minister Tjon a indica cu Gobierno di Aruba tin e deber y e 
responsabilidad di mira e situacion di cada angulo y tene 
diferente aspecto den consideracion. Entre otro e deber ta pa 
tene cuenta cu aspectonan di salubridad publico, aspectonan di 
siguridad di cada ciudadano, aspectonan di asilo, y e situacion 
financiero di pais Aruba, pa menciona algun cos. Como tal, 
e decision pa habri e frontera ta algo cu tin cu bay den fase, 
pues no ta un decision cu por wordo tuma facilmente. 


Importante pa menciona ta, cu di parti di Ministerio di Husticia 
y Asuntonan Social ya caba a introduci diferente comision cu 
ta evalua e situacion aki y tin un Justitieel Veiligheidsberaad 


como tambe un Strategisch Grensoverleg cu ta tene cuenta 
cu e parti hudicial y e siguridad di nos frontera. Asina por 
menciona cu danki na e comisionnan aki cu a wordo instala, tin 
un cooperacion mas estrecho entre departamentonan hudicial, 
cual a haci cu ultimamente nos ta interceptando diferente 
botonan cu personanan indocumenta abordo cu ta purba di 
drenta nos isla na un forma ilicito. 


Por ultimo, mester menciona tambe cu despues di e crisis 
mundial di Covid, mester bisa cu e prioridad primordial di 
Gobierno di Aruba ta pa brinda e ayudo y e sosten na nos 
ciudadanonan na prome luga pa asina nos por amplia nos 
capacidad y brinda e ayudo necesario na otronan. Pues, prome 
cu nos yega na habri e frontera cu Venezuela, tin diferente 
accionnan cu tin cu tuma luga pero tambe nos tin e deber pa 
tene cuenta cu consehonan di reino den e caso aki, pa loke ta 
trata e tematica aki. 

Minister Rocco Tjon: 


INVESTIGADONAN ACADEMICO DI IPA Y VRIJE 
UNIVERSITEIT AMSTERDAM LO BAY EHECUTA 
E INVESTIGACION “QUALITY OF LIFE OF THE 

ARUBAN YOUTH” 


Recientemente, minister di Husticia y Asuntonan 
Social Sr. Rocco Tjon a reuni cu e investigadonan 
academico di IPA y Vrije Universiteit Amsterdam, 
kende ta e investigadonan cu ta bay ehecuta e 
investigacion “quality of life of the Aruban youth”. 
Ministerio di Husticia y Asuntonan Social ta kere den 
“evidence based policy”, y a base di e informacion 
cu ta bay wordo colecta di e investigacion aki, 
lo bay traha un plan di maneho multianual pa cu 
esaki. 


Ma. Ministerio di Husticia 
ua y Asuntonan Social 


Turetrabounan preliminar pa loke ta e investigacion 
y e cuestionario ta cla, y esakinan a wordo examina 
tambe, cual ta nifica cu aworaki nos ta den e fase 
di ehecucion. Si tur cos bay segun planificacion, e 
idea ta pa percura pa e recopilacion di data ta cla 
pa zomer 2023, y despues lo haci e analisisnan. 
E investigacion ta bay enfoca riba nos hobennan, 
pero tambe lo bay enfoca riba tur nos scolnan 
basico, mavo, scol avansa como tambe pa esnan 
di scol special. 


Lo haci un encuesta enfoca riba e calidad di bida 
di alrededor di 4600/5000 studiante di 5e y 6e 
klas di scol basico. E investigacion lo enfoca riba 
topiconan manera e antecedente di e salud mental 
di e famia di e hobennan, e antecedente cultural, 
actividadnan social, e ambiente escolar, bullying, 
autoestima pero tambe riba aspectonan di e bario. 
Y ora ta papia di barionan, ta link esaki mesora cu 
e proyecto di Veilige Barios, akinan lo wak con nan 
experencia ta den e bario, kico nan ta haya falta 
di dje, kico mas nan kier wak pa cu e desaroyo 
di e barionan etc. Banda di esaki tambe lo scoge 
dos pa tres scol di e ocho districtonan di Aruba y 
lo entrevista e directorado di e scol y lo haci ocho 
session den grupo cu mayornan di cada districto. 


Por ultimo, e mandatario a indica cu ta trata di 
un investigacion hopi holistico y ta conta cu e 
colaboracion di Ministerio di Husticia y Asuntonan 
Social y Ministerio di Enseñansa y Deporte. 

A RICIBI UN BUNITA PRESENTACION DI E 


Recientemente Minister di Ensenansa y Deporte a reuni cu 
directiva di SV Bubali, cu a haci un bon presentacion amplio di 
nan proyecto Deportivo. Presente na e reunion aki sr Ghisberto 
Figaroa, Presidente, sr Nicolas Quandus, secretario,sr Ryan 
Figaroa secundo secretario di SV Bubali. Nan a haci un 
presentacion di powerpoint riba nan proyecto cu pa hopi tempo 
tin den ‘pipeline’ .Nan a ilustra cu riba nan propio forsa y sosten 
di Superfood a logra pone nan lusnan, a agerga cu tabata un 
reto pa nan pero a logra e parti aki.Nan ambicion awor ta pa 
desaroya ful e compleho deportivo aki, cu cancha di football, 
cancha di tennis, cancha di beach tennis, veld di baseball 
pero nan concentracion awor aki ta riba e veld di futbol cu nan 
mester bai drecha y lanta 35 meter for di sub suela, pa motibo 
cu tin problematica di awa y cu un vision cu esaki lo ricibi su 
yerbe artificial. 


Den e proyecto aki Gobierno como stakeholder ta bai yuda 
buska solucion y pa yega na e material cu mester pa yena e 
tereno aki cu lo ta costoso y den e di dos fase di e proyecto 


PROYECTO DEPORTIVO DI SV BUBALI 


Bubali Sport | 
Club 


ta e yerbe artificial na unda cu FIFA y AVB ta hunga un rol na 
momento cu yega asina lew.Minister Endy Croes a sigi elabora 
cu tambe di parti Gobierno ta bai aserca DOW pa yuda pa por 
cera e tereno parti dilanti pa e auto nan stop di draai riba e 
tereno aki.Un proyecto hopi ambicioso y hopi grandi, Minister 
Endy Croes a pidi directiva di Bubali pa ban traha den fase 
cu e proyecto aki, pa cuminsa na e parti cu ta mas importante 
prome, pa yena e tereno, yega te na e parti di veld cu yerba 
unda cu aki FIFA y AVB ta cai aden cu otro fondonan pa por 
yega na e yerba artificial y cera e yerba rond cu un heki. 


Minister Endy Croes a sigi agrega cu den afianan nos dilanti 
lo sigi riba e proyecto ambicioso y grandi aki, pa logra veld 
di baseball, e canchanan di beachtennis,un ‘clubhuis’, 
zaalvoetbal, un proyecto pa deporte hopi bunita, un excelente 
powerpoint presentacion,pero mester cuminsa un caminda y 
Minister Endy Croes a finalisa cu sigur ta yuda y duna sosten pa 
SV Bubali por logra realisa nan excelente proyecto deportivo. 

MINISTER ENDY CROES Y MINISTER GLENBERT 
CROES A REUNI RIBA PLATAFORMA ENSEÑANSA 
Y LABOR (PEL) 


Recientemente Minister Endy Croes y Minister Glenbert Croes 
a reuni hunto cu sra Sabine de Groot di departamento di Labor y 
sra Sheila Maduro di maneho di enseñansa y director suplente 
di ‘Directie Onderwijs’ Aruba, punto di reunion riba continuacion 
y trabounan cu tin cu wordo haci e.o. e ‘doorlichting’ rapport 
di onderwijs, na unda cu un di e aspecto nan ta e PEL cu ta 
Plataforma Enseñansa y Labor, aki tin un nota skirbi y den 
cuadro di esaki, awor ta coordinando e maneho cu Enseñansa 
y Labor con ta sigi padilanti, kicko tur ta e necesidadnan di e 
mercado laboral y ki typo di trabounan mester y na su turno 
departamento di Enseñansa su maneho mester bai prepara 
tur locual cu departamento di labor ta exigi. 


Den e “doorlichting rapport' tin un capitulo unda ta splica cu 
mester coordina esaki hunto, mester tin data etc.. y prepara 
e Enseñansa na e typo cu mercado laboral ta pidi, pa esnan 
cu ta caba di studia y ta drenta mercado laboral. Ariba e 


puntonan aki e reunion a bai y a coordina entre Minister Endy 
Croes y Minister Glenbert Croes hunto cu Sabine de Groot di 
departamento di Labor y Sheila Maduro di maneho y director 
suplente di departamento di Enseñansa Aruba, ambos Minister 
a agrega cu tabata un bon reunion. 


PROYECTO ‘VEILIGE BARIOS' TA UN REALIDAD 

GOBIERNO DI ARUBA HUNTO CU CEDE ARUBA 

Y DIRECTIVANAN DI CENTRONAN DI BARIO A 
FIRMA grato MOU 


Dialuna ultimo Gobierno di Aruba conhuntamente cu CEDE 
Aruba y nos Centronan di Bario a firma oficialmente e MOU pa 
asina realisa e proyecto di ‘Veilige Barios”. 

Pa Gobierno di Aruba e proyecto “Veilige Barios” ta sumamente 
importante pa cu desaroyo di pais Aruba y por lo tanto a aloca 
fondo adicional pa e proyecto aki por wordo ehecuta. 

Pa di e forma aki mehora y eleva e funcionalidad y e calidad di 
nos centronan di bario pa hobennan y adultonan mayor, cu e 
meta pa trece mas siguridad den bario, brinda mas actividad y 
mas oportunidad tambe na cada ciudadano. 


Un danki sigur na e stakeholder nan di e proyecto aki, CEDE 
Aruba e stakeholder mas fuerte cu a ‘trek’ e proyecto aki y a 
aloca 1.2 miyon florin y hunto cu Ministerio di Enseñansa y 
Deporte, Ministerio di Husticia y Ministerio di Minister Ursell 
Arends a pone extra fondo pa hacie 2miyon florin pa aña y pa 
di e forma aki haci e proyecto di “Veilige Barios' un realidad. 

Un proyecto sumamente bunita y positivo pa pais Aruba, 
na unda cu lo bai trece programanan despues di scol den 
barrio rond di Aruba,pa yuda combati problemanan social y 
duna atencion. na nos muchanan y guia cu nan mester y ta 
percura pa e parti di infrastructura den e barionan.Un proyecto 


sigur sumamente bunita, na unda diez Centro di Bario desde 
Sanicolas te cu Noord, a participa den e proyecto aki, y a firma 
e MOU dialuna ultimo hunto cu Gobierno di Aruba y CEDE 
Aruba y Ministersnan cu a aporta y sostene e proyecto den 
colaboracion y haci realidad. Prome Minister di Aruba Evelyn 
Wever-Croes presente na e ocasion aki a gradici y felicita 
colega Rocco Tjon, Minister Endy Croes y Minister Ursell 
Arends, CEDE Aruba y tur Centronan di Bario pa na un manera 
positivo y hunto traha na bienestar di e proyecto di ‘Veilige 
Barios' 

Departamento di Enseñansa Aruba: 


ULTIMO DIA PA INSCRIBI PA 
LANDSEXAMEN 2023 


AS 
a h ¿de 


Departamento di Enseñansa Aruba (DEA), seccion 
examen, ta recorda cu awe, 12 di october 2022, ta ultimo 
dia pa inscribi pa Landsexamen MAVO, HAVO y VWO pa 
aña 2022 -2023. 


Landsexamen ta brinda e oportunidad pa haal un diploma 
di MAVO, HAVO of VWO na un manera flexibel. 


Un “landsexamen” ta igual na e examen di un scol 
secundario y un diploma di landsexamen MAVO, HAVO 
of VWO tin e mesun balor cu e diploma obteni via un 
scol secundario. Landsexamen ta aplica e mesun 
exigencianan pa examen (exameneisen) y e mesun 
“schriftelijke centrale examens”. 


Esnan cu no ta bishita scol secundario (mas) pero cu 
ainda kier haal nan diploma, como tambe esnan cu kier 
haal certificado pa un of mas materia (vak) specifico por 
inscribi pa participa na Landsexamen. Esnan cu scoge 
pa participa na landsexamen no ta obliga pa haci examen 
den tur materia pareu. Bo por scoge pa haci examen y 
haal “deelcertificaten” pa un (1) of mas materia durante 
diferente aña escolar. Cada candidato tin maximo 10 aña 
pa haal su diploma via landsexamen. 


Riba nos website ea.aw riba e pagina di Landsexamen 
por haya mas informacion di e similaridadnan y e 
diferencianan entre Landsexamen y scol secundario. 


Con pa inscribi? 


Pa inscribi mester yena formulario digital di inscripcion 
cu ta riba nos website www.ea.aw. Aki tambe lo mester 
upload un extracto di registro civil (afl. 5,-) cu no ta mas 
bieu cu 6 luna. 


Mas informacion 


Pa tur informacion tocante Landsexamen mester 
download e “Informatiebrochure Landsexamen 2023” 
for di nos website. Bay na www.ea.aw y riba e pagina 
principal busca Landsexamen na letter (L) den e alfabet 
menu. 


Ta sugeri candidatonan y interesadonan pa sigui 
Departamento di Enseñansa Aruba riba Facebook y/of 
Instagram @EducationAruba pa keda na altura di tur 
informacion. 


APESAR DI CAMINDA DIFICIL NOS DILANTI, 
Nos POR, HUNTO NOS POR. 

NOS POR ENGRANDECE NOS PAIS. 

NOS POR FORTALECE NOS PAIS. 

NOS POR SIRBI NOS PAIS. 

Y HUNTO NOS POR HACI NOS PAIS 

FUERTE Y RESILIENTE UN BIAHA MAS. 

TA HUNTO SO NOS POR BRINDA 
OPORTUNIDADNAN NA NOS 

FUTURO GENERACIONNAN. 


20 AÑA DI 


INVERSION Y 
22 OPORTUNIDAD 


